open-index/open-wikipedia-markdown huggingface dataset:
Ելիզավետա Դալսկայա

**Ելիզավետա Կոնստանտինովնա Դալսկայա** (, նաև՝ Ամման-Դալսկայա, ), դերասանուհի, ՌԽՖՍՀ վաստակավոր արտիստ (1942), ՌԽՖՍՀ ժողովրդական արտիստ (1956)։

## Կենսագրություն
Ելիզավետա  Կոնստանտինովնա Դալսկայան ծնվել է 1899 թվականի սեպտեմբերի 22-ին (հոկտեմբերի 4-ին ) (այլ տվյալներով՝ սեպտեմբերի  21-ին (3 հոկտեմբերի)) բանվորական ընտանիքում, Սիմբիրսկի նահանգի Ալատիրի գավառի Ալատիր քաղաքում, ներկայիս Չուվաշիայում։ Հայրը շոգեքարշի մեքենավար էր։

Կազանի Մարինյան կանանց գիմնազիան ավարտելուց հետո աշխատել է երկաթուղային գրասենյակում։ Նա սովորել է դրամատիկական ստուդիայում։ 1919-1921 թվականներին աշխատել է Կազանի ժողովրդական տան խմբում։

1921-1934 թվականներին աշխատել է Ուրալյան թատերական միավորման «Ռամպա» դրամատիկական կոլեկտիվում։ Այդ թատերական խմբերի հետ շրջագայել է Սարապուլում, Իժևսկում, Ելաբուգում, Բիյսկում, Բորիսոգլեբսկում, Չիստոպոլում , Շադրինսկում, Իրբիտում, Չելյաբինսկում, Տրոիցկում, Նադեժդինսկում, Նովի Լյալեում, Տյումենում։

1934 թվականից  եղել է Սվերդլովսկի դրամատիկական թատրոնի դերասանուհի։

Մահացել է  1962 թվականի օգոստոսի 25-ին։ Թաղված է Եկատերինբուրգի Իվանովսկի գերեզմանատանը։

## Դերեր
* Լիզա («Խելքից պատուհաս» Ա. Ս. Գրիբոյեդով),
* Դորինա («Տարտյուֆ» Մոլիեր),
* Մարիա  Անտոնովնա («Ռեվիզոր» Ն. Վ. Գոգոլ)։

1934 թվականից Սվերդլովսկի թատրոնում՝
* Լարիսա, Կատերինա և Տուգինա («Անօժիտը», «Փոթորիկ» և «Վերջին  զոհը» Ալեքսանդր Օստրովսկի),
* Աննա  Կարենինա («Աննա  Կարենինա» ըստ Լ. Ն. Տոլստոյի),
* Նադեժդա  Մոնախովա («Բարբարոսները»), Ռաշել  («Վասսա  Ժելեզնովա»), Վարվառա («Հովեկները») - Մաքսիմ Գորկի,
* Ելենա  Անդրեևնա, Արկադինա և Ռանևսկայա («Քեռի  Վանյա», «Ծովաորոր» և «Բալենու այգին», Անտոն Չեխով),
* Թագուհի  Իրինա  («Արքա Ֆյոդոր Իոաննովիչ» Ա. Կ. Տոլստոյ),
* Վարվառա («Երջանկություն» Պ. Ա. Պավլենկո և  Ս. Ա. Ռադզինսկի),
* Ֆիլումենա Մարտուրանո   («Ֆիլումենա   Մարտուրանո» Է. Դե Ֆիլիպպո),
* Լյուբով  Յարովայա  («Լյուբով  Յարովայա» Կ. Ա. Տրենև)։
* Էպիզոդիկ դեր Դմիտրո Գորիցվիտ ֆիլմում, 1961

Մասնավորապես դերասանուհուն հաջողվում էր խաղալ ուժեղ բնավորությամբ կանանց դերեր, ինչպիսիք են, Կատերինան «Փոթորիկում», Աննա  Կարենինա, Լյուբով Յարովայա։

## Ընտանիք
Ամուսինը,  Դալսկի Դմիտրի Իվանովիչը (1899-1962), դերասան էր և ռեժիսոր։

## Ծանոթագրություններ

## Գրականություն
* Десять лет Свердловского драматического театра. — Свердловск, 1940.
* Немченко Л. Д. Народная артистка РСФСР Е. К. Амман-Дальская. — Свердловск, 1959.
* Панфилов А. П. Свердловский драматический театр. — Свердловск, 1957.
* Матафонова Ю. К. Свердловский драматический. — Свердловск, 1980.
* Матафонова Ю. К. Кумиры сцены. — Екатеринбург, 2000.

Կատեգորիա:ՌԽՖՍՀ ժողովրդական արտիստներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս դերասանուհիներ
Գրիջ Մբոկ Բաթի

**Գրիջ Յինդա Կոլեթ Մբոկ Բաթի Նկա** (, ), ֆրանսիացի ֆուտբոլիստ, որը խաղում է Ֆրանսիայի կանանց ֆուտբոլի առաջնության (Կանանց դիվիզիոն 1) Օլիմպիկ Լիոն կանանց ֆուտբոլային ակումբում։

## Կարիերա
Մբոկ Բաթին ծնվել է Բրեստում, Բրիտանի, կամերունյան ծագմամբ ընտանիքում։ Որպես կենտրոնական պաշտպան նա 2010 թվականին միացել է *Stade Briochin* -ին, որը 2011 թվականին միավորվել է *En Avant de Guingamp* -ի հետ։ *Guingamp* -ի հետ չորս մրցաշրջանից հետո նա չորս տարվա պայմանագրով տեղափոխվել է Ֆրանսիայի գործող չեմպիոն Լիոն կանանց ՖԱ։

Ֆրանսիայի Մ-17 հավաքականում Մբոկ Բաթին մասնակցել է ՖԻՖԱ-ի Մ-17 աշխարհի գավաթի խաղերին։ Նա ճանաչվել է ՖԻՖԱ-ի մրցաշրջանի ֆուտբոլիստ այն բանից հետո, երբ Ֆրանսիան եզրափակիչ խաղում հաղթեց Հյուսիսային Կորեայի կանանց հավաքականին տասնմեկ մետրանոց հարվածներով, դա նշելով պարային անմոռանալի շարժումներով։

ՈՒԵՖԱ-ի Մ-19 2013 թվականի առաջնությունում Մբոկ Բաթին չի մասնակցել եզրափակչին կիսաեզրափակիչ խաղում դուրս մնալու արդյունքում։ Եզրափակիչ խաղում Ֆրանսիան պարտության է մատնել Անգլիայի կանանց հավաքականին 2–0 հաշվով ավելացրած ժամանակից հետո։

2013 թվականի նոյեմբերին նա Ֆրանսիայի ֆուտբոլի ազգային ավագների հավաքականում իր առաջնախաղն է ունեցել Բուլղարիայի կանանց հավաքականի հետ խաղում՝ հաղթելով 10–0 հաշվով։

## Մրցանակներ
### Ակումբային
;Լիոն
*Կանանց դիվիզիոն 1 (2). 2015–16, 2016–17
*Ֆրանսիայի կանանց ֆուտբոլի գավաթ (2). 2015–16, 2016–17
*ՈՒԵՖԱ-ի կանանց առաջնության լիգա (2). 2015–16, 2016–17

### Միջազգային
;Ֆրանսիա
**SheBelieves Cup*. Հաղթող 2017

### Անհատական
* Պրոֆեսիոնալ ֆուտբոլիստների ազգային միության Կանանց դիվիզիոն 1-ի տարվա երիտասարդ ֆուտբոլիստ. 2015–16

## Ծանոթագրություններ

## Արտաքին հղումներ
* 
* Գրիջ Մբոկ Բաթին  Ֆրանսիայի ֆուտբոլի ֆեդերացիայի կայքում

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Կանանց ֆուտբոլի պաշտպաններ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆուտբոլիստուհիներ
Կատեգորիա:Ֆրանսիայի հավաքականի ֆուտբոլիստներ
Արտակարգ իրավիճակների հեռախոսահամարներ

thumb|200px|տեղեկություն համարի մասին 911
**Արտակարգ իրավիճակների հեռախոսահամարներ**,  արտակարգ իրավիճակների  դեպքում արագ արձագանքման ծառայության հեռախոսահամարներ։

## 112 հեռախոսահամար
122 հեռաախոսահամարը մի շարք երկրներում հանդիսանում է միակ հեռախոսահամարը, որին կարելի է զանգահարել արտակարգ իրավիճակների դեպքում։ Այդ համարի նախաձեռնությունը, որպես  արտակարգ իրավիճակների արձագանքման ծառայության հեռախոսահամար, պատկանում է  Շվեդիային, և ընդունվել է   Եվրոպայի Խորհրդի կողմից` 1991 թվականի հուլիսի 29-ին։ Հետագայում՝ 1998 թվականի փետրվարի 26-ին, որոշումը հաստատվել է Եվրոպական պառլամենտի և Եվրոպական միության խորհրդի կողմից։ 122 հեռախոսահամարի հիմնական գործառույթն այն է, որ ժամանակին օգնություն ցույց տան այն մարդկանց, ովքեր հայտնվել են փորձանքի, պատահարի մեջ և ունեն օգնության կարիք։

ԵՄ շատ երկրներում 112 համարը գտնվում է արտակարգ ծառայության համարների շարքում, որոնք երկրում գործել են դեռևս մինչև դաշինքի կազմի մեջ մտնելը։ Լեհաստանում 112 համարի հետ մեկտեղ գոյություն ունեն բոլոր փրկարար ծառայությունների կանչի համարներ․ ոստիկանություն (997), հրշեջ ծառայություն (998) և շտապ օգնություն (999)։ Ֆրանսիայում բացի 112 համարից գործում են նաև 15 (շտապ օգնություն), 17 (ոստիկանություն) և 18 (հրշեջ ծառայություն) համարները։ Բայց կան նաև երկրներ, որտեղ գործում է միայն մեկ արտակարգ ծառայության գիծ ՝ 112։ Դրանք են Շվեդիա, Իսլանդիա, Դանիա և որոշ այլ երկրներ։ (1970-ականներին Դանիայում գործել է միակ 000 արտակարգ ծառայության համարը)։

## Համար 911
Համար, որը միավորում է փրկարարական բոլոր ծառայությունները՝ շտապ օգնություն, ոստիկանություն և նման այլ կառուցվածքներ ԱՄՆ-ի տարածքում և Կանադայում — 911։

Գործնականորեն ժամանակակից բոլոր բջջային հեռախոսները այնպես են կառուցված, որ 911 թվային կոմբինացիան հավաքելու և զանգի կոճակը սեղմելու դեպքում ավտոմատ կերպով զանգը փոխանցվում է տեղային ոստիկանության բաժանմունք կամ փրկարար ծառայություն՝ անկախ այն բանից, թե աշխարհի որ երկրում է արտադրվել տվյալ հեռախոսը, և թե որ երկրում է գտնվում 911 համարը հավաքող մարդը։

## Համարները ըստ երկրների

## Տես նաև
*ՀՀ արտակարգ իրավիճակների նախարարություն

## Ծանոթագրություններ

## Արտաքին հղումներ
* Телефоны экстренных служб Москвы 
* Телефоны экстренной помощи, аварийных и справочных служб (Минск, Белоруссия) 
* http://www.consultant.ru/law/hotdocs/31018.html Приказ № 360 Минкомсвязи России от 20.11.2013

Կատեգորիա:Անվտանգություն
Կատեգորիա:Հեռախոսակապ
Կատեգորիա:Հեռահաղորդակցություն
Կատեգորիա:Հրդեհային անվտանգություն
Կատեգորիա:Ոստիկանություն
Կատեգորիա:Տեղեկագրքեր
Կատեգորիա:Քաղաքացիական պաշտպանություն
JSTOR

**JSTOR** (կրճատված *Journal STORage* բառակապակցությունից), 1995 թվականին հիմնադրված թվային գրադարան։ Սկզբում պարունակում էր միայն ակադեմիկական ամսագրերի թվայնացված տարբերակները, այժմ այն պարունակում է նաև գրքեր և տեղեկատվության այլ աղբյուրներ։ Կայքը թույլ է տալիս կատարել ամբողջական տեքստում որոնում համարյա 2,000 տարբեր ամսագրերում։ 2013 թվականի դրությամբ աշխարհի ավելին քան 8,000 հաստատություններ ավելին քան 160 երկրներում օգտագործում են JSTOR, հիմնականում հասանելությունը ապահովվում է բաժանորդագրությամբ, սակայն կայքում կան նաև ազատ հասանելությամբ նյութեր։ JSTOR-ի եկամուտը 2015 թվականին կազմել է 86 միլիոն դոլար։

JSTOR-ի նյութերը տրամադրում են ավելին քան 900 հրատարակչություններ։ Անվանական տվյալների բազան պարունակում է ավելին քան 1,900 ամսագրերի անվանումներ, ավելին քան 50 տարբեր մասնագիտություններով։ Ամեն նյութը նշված է եզակի ամբողջական թվով, սկսած `1`-ից։

JSTOR-ը արտոնագրվում է հիմնականում ակադեմիական հաստատություններին, հասարակական գրադարաններին, հետազոտական ինստիտուտներին, թանգարաններին, և դպրոցներին։ Ավելին քան 7,000 հաստատություններ ավելին քան 150 երկրներում ունեն կայքից օգտվելու հնարավորություն։ 2013 թվականի հունվարին JSTOR-ը սկսեց ծրագիր, որի միջոցով կրթական հաստատությունները կարող են տրամադրել հասանելություն նաև իրենց շրջանավարտներին։ Անհատական բաժանորդագրումները նույնպես հնարավոր են։

Ամեն տարի JSTOR-ը սահմանափակում է ամսագրերի դիտման մոտ 150 միլիոն չարտոնագրված փորձեր։

## Տես նաև
* Aluka
* ARTstor
* ArXiv

## Ծանոթագրություններ

## Արտաքին հղումներ
*  
*  
* JSTOR Early Journal Content : Free Texts : Download & Streaming : Internet Archive

Կատեգորիա:1995 թվականին հիմնադրված կրթական հաստատություններ
Կատեգորիա:1995 հիմնադրված կազմակերպություններ
Կատեգորիա:Էնդրյու Վ. Մելթոնի հիմնադրամ
Կատեգորիա:Թվային գրադարաններ
Կատեգորիա:Կոմերցիոն թվային գրադարաններ
Թվային ամրոց (վեպ)

**«Թվային ամրոց»** (), ամերիկացի գրող Դեն Բրաունի վեպն է։ Գրքում նկարագրվում է Ազգային անվտանգության գործակալության՝ ի դեմս ԱՄՆ-ի լավագույն ծածկագրագետ Սյուզան Ֆլետչերի, և խորհրդավոր չարագործի հակամարտությունը։ Սպառնալիքի տակ է ԱՄՆ-ի ողջ գաղտնի տեղեկատվությունը։

## Սյուժե (դիպաշար)
Սպանվել է ԱԱԳ-ի նախկին գործակալը, ով հայտնի էր ծրագրավորման ոլորտում իր հանճարեղությամբ և ստեղծել էր ապակոդավորմանը չենթարկվող ծածկագիր՝ էլեկտրոնային տեղեկատվությունը պաշտպանելու համար։ ԱԱԳ-ի գերհամակարգիչը չի կարողանում վերծանել, ինչպես կարծում են ԱԱԳ-ի աշխատակիցները, «Թվային ամրոց» ծրագրով ստեղծված ծածկագիրը։ Իրականում այդպիսի ծրագիր գոյություն չունի։ Պարզվում է, որ ծածկագիրը ոչ թե գաղտնի հաղորդագրություն է, այլ վիրուս` ստեղծված գերհամակարգիչը ոչնչացնելու համար, որը կոպիտ ուժի մեթոդով կարող է վերծանել ցանկացած ծածկագիր։ Վիրուսն ստեղծել է ԱԱԳ-ի նախկին աշխատակիցը, ով արել է դա իրեն պաշտոնից արձակելու և իր հարազատ երկրի՝ Ճապոնիայի 1945 թվականի ատոմային ռմբակոծության համար վրեժխնդիր լինելու, ինչպես նաև մասսայական լրտեսությունը կանխելու նպատակով։ Ի վերջո ԱԱԳ-ի աշխատակիցները հասկանում են, որ համակարգչում վիրուս կա և վնասազերծում են այն։ Գերհամակարգչի գոյության գաղտնիքը մնում է պահպանված` չնայած այն արդեն ոչնչնված է։

## Բերգոֆսկու սկզբունքը
Վեպը պարունակում է մտացածին թեորեմ `Բերգոֆսկու սկզբունքը, որի էությունն այն է, որ ցանկացած ծածկագիր հնարավոր է վերծանել կոպիտ ուժի մեթոդով։ Եվ  այդպիսով ցանկացած բարդության ծածկագիրը վերծանող բանալին գտնելը լոկ ժամանակի հարց է դառնում։
Բերգոֆսկու սկզբունքը… ասում է՝ եթե համակարգիչը բավարար քանակի բանալիներ փորձի, ապա մաթեմատիկական երաշխիք կա, որ կգտնվի ճիշտ մեկը։  — Դեն Բրաուն, «Թվային ամրոց» Այս հայտարարությունը ձևականորեն ճշմարիտ է, սակայն դա որևէ գործնական օգուտ չի տալիս գաղտնագրության համար, քանի որ գաղտնագիրը վերծանելու համար միայն ճիշտ բանալին գտնելը բավարար չէ, դեռ պետք է հասկանալ, որ հենց այդ բանալին է անհրաժեշտ։ Որոշ գաղտնագրեր (օրինակ ՝ Վերնամի ծածկագրի սկզբունքի վրա հիմնված) ադյպիսի հնարավորություն չեն տալիս, որովհետև համարվում եմ սկզբունքորեն անկոտրելի կոպիտ ուժի մեթոդով։

Դեռ ավելին, ժամանակակից գաղտնագրային համակարգերում բանալիներն այնքան շատ են, որ բոլոր գերժամանակակից համակարգիչների վրա միաժամանակ այդ մեթոդը կիրառելով՝ ճիշտ բանալին գտնելու համար ավելի քան մի քանի միլիարդ տարի կպահանջվի։

## Քննադատություն
Գիրքը քննադատվել է  GCN -ի կողմից ԱԱԳ-ի վերաբերյալ փաստերը սխալ նկարագրելու և  համակարգչային տեխնոլոգիաները սխալ մեկնաբանելու համար, հատկապես այն ժամանակ, երբ գիրքը լույս է տեսել։

2005 թ.-ին Իսպանիայի Սևիլիա քաղաքի քաղաքապետարանը հրավիրել է Դեն Բրաունին այցելել քաղաք, որպեսզի ցրվեն Սևիլիայի վերաբերյալ բոլոր անճշտությունները, որոնք նա ներկայացրել է գրքում։

Թեև Ուրան-235-ը օգտագործվել է Հիրոսիմայի վրա գցած ռումբում,  Նագասակիի վրա ընկած միջուկային ռումբի հիմքում եղել է Պլուտոնիում-239-ը (ստեղծված Ուրան-238-ից)։  Ուրան-238-ը չի տրոհվում։

«Անկեղծ» բառի նշանակության հիմքում ընկած պատմությունը կեղծ ստուգաբանության վրա է հիմնված https://www.etymonline.com/search?q=sincere:

## Ծանոթագրություններ

Կատեգորիա:1998 թվականի գրքեր
Կատեգորիա:Ամերիկյան վեպեր
Կատեգորիա:Անգլերեն վեպեր
Կատեգորիա:Գրքեր այբբենական կարգով
Կատեգորիա:Դեն Բրաուն
Կատեգորիա:Դեն Բրաունի վեպեր
Կատեգորիա:1998 թվականի ամերիկյան վեպեր
Փերթի համաձայնագիր

**Փերթի համաձայնագիր**, 1266 թվականի հուլիսի 2-ին կնքված պայմանագիր, որով վերջ էր դրվում Նորվեգիայի թագավոր Մագնուս VI-ի ու Շոտլանդիայի թագավոր Ալեքսանդր III-ի միջև Հեբրիդյան կղզիների ու Մեն կղզու տիրապետության շուրջ ռազմական հակամարտությանը։

Հեբրիդներն ու Մեն կղզին անցել էին նորվեգական տիրապետության տակ, երբ և՛ Շոտլանդիան, և՛ Նորվեգիան դեռևս ձևավորվում էին որպես հարակից ազգ-պետություններ։ Նորվեգական վերահսկողությունն օրինականացվել է 1098 թվականին, երբ Շոտլանդիայի թագավոր Էդգարը կղզիները հանձնել է Նորվեգիայի թագավոր Մագնուս III Բոկոտնին։ Վերջինիս լեզվով կղզիներն անվանվում են *Sudreys*, որը նշանակում է «Հարավային կղզիններ»։

Համաձայնագիրը կնքվել է 1263 թվականին տեղի ունեցած Լարգսի ճակատամարտից երեք տարի անց։ Պատմաբան Մայքլ Լինչը դրա կարևորությունը համեմատում է 1237 թվականին կնքված Յորքի համաձայնագրի նշանակության հետ։ Յորքի համաձայնագրով հստակեցվել էր Շոտլանդիայի ու Անգլիայի միջև սահմանը, որը համարյա անփոփոխ հասել է մեր օրերը։

Լարգսը հաճախ համարվում է շոտլանդական մեծ հաղթանակ, բայց թագավոր Հաակոն IV-ի կողմից գլխավորված նորվեգական ուժերն ամբողջությամբ չէին ներգրավվել ճակատամարտում ու արդյունքն անհամոզիչ էր։ Հաակոնը նախատեսել էր հաջորդ ամռանը վերսկսել ռազմական գործողությունները, բայց ձմռան ընթացքում վախճանվել է Օրքնեյում։  Նրա հաջորդը՝ թագավոր Մագնուս VI-ը , խաղաղության կողմնակից էր ու կնքել է Փերթի համաձայնագիրը։

Համաձայնագրում Նորվեգիան ճանաչում է Շոտլանդիայի գերիշխանությունը վիճելի տարածքների նկատմամբ միանվագ վճարվող  4,000 և տարեկան անուիտետով վճարվող  100 մարկ գումարի դիմաց։ Տարեկան անուիտետը վճարվել է հաջորդ տասնամյակների ընթացում։ Շոտլանդիան էլ ճանաչել է նորվեգական գերիշխանությունը Շետլանդյան կղզիների ու  Օրկնեյան կղզիների նկատմամբ։

## Տես նաև
* Համաձայնագրերի ցուցակ

## Ծանոթագրություններ

Կատեգորիա:Համաձայնագրեր
Բերտա Մորիզոն մանուշակների փնջով

«**Բերտա Մորիզոն մանուշակների փնջով**» (), ֆրանսիացի գեղանկարիչ, իմպրեսիոնիզմի կարկառուն ներկայացուցիչ Էդուարդ Մանեի նկարներից։ Այս ստեղծագործությունը հեղինակը վրձնել է 1872 թվականին։  Յուղաներկով կտավի չափերն են 55,5 × 40,5 սմ։

Այսօր «Բերտա Մորիզոն մանուշակների փնջով» ստեղծագործությունը պահպանվում և ցուցադրվում է Օրսե թանգարանում (Փարիզ, Ֆրանսիա)։

## Ստեղծման պատմություն
1868 թվականին Մանեն ծանոթանում է Ժան Օնորե Ֆրագոնարի ծոռնակից՝ նկարչուհի Բերտա Մորիզոյի հետ։ Նրանց միջև սերտ բարեկամական կապ է ստեղծվում:

Հեղինակը Մորիզոյի դիմանկարների մի ամբողջ շարք է վրձնել՝ սկսած 1869 թվականից «Պատշգամբ» նկարով։

Այն կտավը Մանեն նկարել է Փարիզի կոմունայի անկման շրջանում, երբ Ֆրանս-պրուսական պատերազմի ժամանակ վերադառնում է Ազգային գվարդիայի ծառայությունից։

## Նկարագիր
[ձախից|մինի|200x200փքս|Մանուշակների փունջ և հովհար ([1872)]]
«Բերտա Մորիզոն մանուշակների փնջով» ստեղծագործությունը Մանեն վրձնել է հընթացս երկու սեանսի։ Որպես երախտիք հեղինակը բնորդուհուն է նվիրում մի կտավ, որտեղ պատկերել է մանուշակների փունջ, ծալված հովհար և երկտող, որում գրված է. «à Berthe Morisot… Édouard Manet» («Բերտա Մորիզոյին- Էդուարդ Մանե»)։

Դիմանկարի վերևի աջ անկյունում Մանեն թողել է ստորագրությունը՝ «*Manet 72*»:

Մոդելը պատկերված է լուսավոր ֆոնին։ Կինը սևատարազ է։ Կրում է ականջօղեր։ Լույսը կտավի վրա ընկնում է ձախ կողմից, որի պատճառով Բերտայի մի կիսադեմը լավ լուսավոր է, մյուսը՝ ստվերապատ։ Այս լուսավորումը անսովոր է Մանեի արվեստում, քանի որ նա միշտ հավասար լուսավորում է կիրառել։ Մանուշակները հազիվ են տեսանելի լանջաբացվածքի մոտ։

Մանեն վաճառել կամ նվիրել է «Բերտա Մորիզոն մանուշակների փնջով» դիմանկարը կոլեկցիոներ և քննադատ Թեոդոր Դյուրեին։ Մորիզոն վերագնել է կտավը 1894 թվականին 5100 ֆրանկով։ Վերջինիս մահից հետո՝ 1895 թվականին կտավը մնում է դստեր՝ Ժյուլիի մոտ ընդհուպ մինչև մահը՝ 1966 թվականը։ Դրանից հետո Ժյուլի որդուն՝ Կլեման Ռուարին է անցնում նկարը։ 1988 թվականին այս ստեղծագործությունը ձեռք է բերում Օրսե թանգարանը։

## Ծանոթագրություններ

## Արտաքին հղումներ
* 
* 

Կատեգորիա:1872 նկարներ
Կատեգորիա:Կանանց դիմապատկերներ
Կատեգորիա:Օրսե թանգարանի նկարներ
Կատեգորիա:Ֆրանսիայի արվեստ
Հայաստանի Բարձրագույն խումբ 2019-20 (ֆուտբոլ)

**Հայաստանի Բարձրագույն խումբ 2019-20**, Հայաստանի ֆուտբոլի բարձրագույն առաջնության 28-րդ մրցաշրջանը։ Առաջնությանը մասնակցել է 10 ակումբ։

## Իրադարձություններ
Փետրվարի 21-ին Հայաստանի ֆուտբոլի ֆեդերացիան հայտարարել է, որ Երևան ՖԱ-ն դուրս է եկել առաջնությունից ֆինանսական և տեխնիկական խնդիրների պատճառով։

2020 թվականի մարտի 12-ին Հայաստանի ֆուտբոլի ֆեդերացիան հայտարարել է, որ Հայաստանի Բարձրագույն խմբի բոլոր հանդիպումները տեղափոխվել են մինչև մարտի 23-ին COVID-19 համավարակի պատճառով։ Սակայն խաղերը շարունակվել են միայն մայիսի 23-ից։

Հուլիսի 10-ին Լոռին հայտարարել է, որ 17 խաղացողի և աշխատակիցների մոտ հաստատվել է COVID-19 և արդյունքում ամբողջ ակումբն մեկուսացվել է, նրանց վերջին խաղաշրջանը, որը նախատեսված էր հուլիսի 14-ին Երևանի «Արարատի» դեմ, չեղյալ է համարվել։

## Մասնակից ակումբներ
### Մարզադաշտեր

* 1Ընթացիկ մրցաշրջանում Գանձասար-Կապանի տնային մարզադաշտը կլինի Երևանում Ավանի ֆուտբոլի ակադեմիայի մարզադաշտը, չնայած ակումբը ներկայացնում է Կապան քաղաքը։
* 2Ընթացիկ մրցաշրջանում Երևան տնային մարզադաշտը կլինի Երևանում Վանաձորի ֆուտբոլի ակադեմիայի մարզադաշտը, չնայած ակումբը ներկայացնում է Երևան քաղաքը։

## Աշխատակազմ և հովանավորներ

### Մարզիչի փոփոխություններ

## Մրցաշարային աղյուսակ

## Բարձրագույն խմբի առաջնության անցումային խումբ

## Ռմբարկուներ

#### Հեթ-տրիկ

## Հանդիպումներ
### Տուր 1

### Տուր 2

### Տուր 3

### Տուր 4

### Տուր 5

### Տուր 6

### Տուր 7

### Տուր 8


### Տուր 9

### Տուր 10

### Տուր 11

### Տուր 12

#### Միջադեպ Արարատ-Փյունիկ խաղի ընթացքում
12-րդ տուրի՝ Արարատ-Փյունիկ խաղում տեղի է ունեցել միջադեպ 67-րդ րոպեին, երբ Փյունիկը պարտվելիս է եղել 1-3 հաշվով։ Արարատի ֆուտբոլիստը խախտել է կանոնները Փյունիկի ֆուտբոլիստ Էրիկ Վարդանյանի նկատմամբ. որից հետո Վարդանյանը հարվածել է Արարատին ֆուտբոլիսին։ Խաղի մրցավարը կարմիր քարտ է ցույց տվել Վարդանյանին և նա հեռացվել է դաշտից սակայն խաղադաշտից հեռանալիս Փյունիկի երիտասարդ ֆուտբոլիստը երկրպագուներին միջնամատ է ցույց տվել։

### Տուր 13

### Տուր 14

### Տուր 15

### Տուր 16

### Տուր 17

### Տուր 18
Խաղերը անց են կացվել առանց հանդիսատեսի կորոնավիրուսի պանդեմիայի բռնկման պատճառով։

### Տուր 19

### Տուր 20

### Տուր 21

### Տուր 22

### Տուր 23

### Տուր 24

### Տուր 25

### Տուր 26

### Տուր 27

### Տուր 28

## Ծանոթագրություններ

## Արտաքին հղումներ
* Խաղերի ժամանակացույց

Կատեգորիա:2019 Հայաստանում
Կատեգորիա:2020 Հայաստանում
Բարձրագույն խումբ 2019-2020
Կատեգորիա:Ֆուտբոլը Հայաստանում
Եվրոպական գավաթ 1957–58

**Եվրոպական գավաթ 1957–58** Եվրոպական գավաթի երրորդ մրցաշրջանն էր, որը հաղթեց Ռեալ Մադրիդը՝ եզրափակչում պարտության մատնելով Միլանին 3–2 հաշվով, լրացուցիչ ժամանակում։ Խաղի հիմնական ժամանակն ավարտվել էր ոչ-ոքի 2-2։ Եզրափակիչը տեղի ունեցավ Բրյուսելի Թագավոր Բոդուենի մարզադաշտում 1958 թ.-ի մայիսի 28-ին։

Սա այս կարգի առաջին մրցաշարն էր, որտեղ մասնակցում էին թիմեր Իռլանդիայից, Հյուսիսային Իռլանդիայից և ԳԴՀ-ից, մինչդեռ Թուրքիայի ֆուտբոլի ֆեդերացիան չկարողացավ գրանցել Բեշիկթաշ թիմը մրցաշարում մասնակցելու համար։ Իսպանական Սևիլյա ակումբը հրավիրվեց մասնակցելու մրցաշարին, քանի որ Իսպանիայի այդ տարվա չեմպիոն Մադրիդի Ռեալը արդեն իսկ մասնակցում էր մրցաշարին նախորդ տարվա հաղթողի կարգավիճակով։ Երկու իսպանական թիմերը հանդիպեցին քառորդ-եզրափակիչում, սա այս մրցաշարի պատմության մեջ առաջին դեպքն էր, երբ նույն երկրից թիմերը խաղում էին միմյանց դեմ։

## Ծանոթագրություններ

Կատեգորիա:1957 ֆուտբոլում
Կատեգորիա:1958 ֆուտբոլում
Կատեգորիա:ՈՒԵՖԱ Չեմպիոնների Լիգայի մրցաշրջաններ
Եվրոպական գավաթ 1958–59

**Եվրոպական գավաթ 1958–59** Եվրոպական գավաթի չորրորդ մրցաշրջանն էր, որում հաղթեց Ռեալ Մադրիդը՝ եզրափակչում պարտության մատնելով Ռեյմսին 2–0 հաշվով։ Եզրափակիչը տեղի ունեցավ Շտուտգարտի Մերսեդես-Բենց Արենա մարզադաշտում 1959 թ.-ի հունիսի 3-ին։

Այս մրցաշրջանում առաջին անգամ Ֆինլանդիան և Թուրքիան ուղարկեցին իրենց ազգային չեմպիոններին։ Հունական Օլիմպիակոսը առաջին անգամ մասնակցելով մրցաշարին, չմասնակցեց նրան առաջին խաղից առաջ քաղաքական պատճառաբանմամբ։

## Ծանոթագրություններ

## Տես նաև
* ՈՒԵՖԱ
* ՈՒԵՖԱ Չեմպիոնների Լիգա

## Արտաքին հղումներ
*Եվրոպական գավաթի արդյունքները Rec.Sport.Soccer վիճակագրություն հիմնադրոմում
*1958-59 Եվրոպական գավաթ - արդյունքներ (արխիվ)
* Բոլոր գոլ խփողները 1958–59 Եվրոպական գավաթի մրցաշարում (բացառությամբ նախնական շրջանը) protocols UEFA

Կատեգորիա:ՈՒԵՖԱ Չեմպիոնների Լիգայի մրցաշրջաններ
Կատեգորիա:1958 ֆուտբոլում
Կատեգորիա:1959 ֆուտբոլում
Ալեսանդրո Բաստոնի

**Ալեսանդրո Բաստոնի** (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Ինտեր Միլանի կազմում։ Խաղում է կենտրոնական պաշտպանի դիրքում։

## Ակումբային կարիերա
### Ատալանտա
Բաստոնին Ատալանտայի ակադեմիայի սան է։ Իր պրոֆեսիոնալ դեբյուտը նշեց 2016 թվականի նոյեմբերի 30-ին՝ թիմի մեկնարկային կազմում խաղադաշտ դուրս գալով Իտալիայի գավաթի Պեսկարայի դեմ խաղում։ Առաջին հանդիպումը Սերիա A-ում անցկացրեց 2017 թվականի հունվարի 22-ին՝ Սամպդորիայի դեմ խաղում։ Ատալանտայի առաջին թիմի կազմում Բաստոնին անցկացրեց 9 հանդիպում։

### Ինտեր Միլան
2017 թվականի օգոստոսի 31-ին Բաստոնին տեղափոխվեց Ինտեր Միլան, ապա 2 տարվա վարձավճարով վերադարձավ Ատալանտա։ 2018 թվականի հուլիսի 14-ին Ինտերը հետ կանչեց իտալացու վարձավճարը՝ երկարաձգելով նրա պայմանագիրը մինչև 2023 թվականը։

2018 թվականի օգոստոսի 7-ին Բաստոնին 1 տարվա վարձավճարով միացավ Պարմային։ Իր դեբյուտը նշեց հոկտեմբերի 7-ին՝ փոխարինման մտնելով Ջենոայի դեմ խաղում։ Առաջին հանդիպումը թիմի մեկնարկային կազմում անցկացրեց նոյեմբերի 10-ին՝ Տորինոյի դեմ խաղում։ Իր առաջին գոլը պրոֆեսիոնալ կարիերայում խփեց 2019 թվականի մայիսի 5-ին՝ Սամպդորիայի դեմ խաղում։ Պարմայի կազմում Բաստոնին անցկացրեց 24 հանդիպում՝ դառնալով 1 գոլի հեղինակ։

2019-20 մրցաշրջանում Բաստոնին վերադարձավ Ինտեր Միլան՝ տեղափոխվելով ակումբի առաջին թիմ։

## Միջազգային կարիերա
Բաստոնին ներկայացրել է Իտալիան բոլոր տարիքային երիտասարդական հավաքականներում։ 2016 թվականին նա մինչև 17 տարեկանների հավաքականի կազմում մասնակցեց Եվրոպայի առաջնությանը՝ խաղադաշտ դուրս գալով թիմի բոլոր 3 խաղերում։ 2019 թվականի հունիսի 6-ին Բաստոնին ընդգրկվեց Մ21 հավաքականի՝ Եվրոպայի առաջնության համար կազմում։ Մրցաշարում նա անցկացրեց 3 հանդիպում, իսկ Իտալիան դուրս մնաց խմբային փուլից։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 15-ի դրությամբ*

## Ծանոթագրություններ

## Արտաքին հղումներ
* Բաստոնիի պաշտոնական Ֆեյսբուքի էջը
* Բաստոնիի պաշտոնական Ինստագրամի էջը
* Բաստոնին transfermarkt-ում
* Բաստոնին soccerbase.com-ում
* Բաստոնին WhoScored.com կայքում
* Բաստոնին Ինտեր Միլանի պաշտոնական կայքում 
* Բաստոնին ՈՒԵՖԱ-ի պաշտոնական կայքում

Կատեգորիա:Ատալանտայի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Հայաստանի Առաջին խումբ 2019-20 (ֆուտբոլ)

**«Հայաստանի Առաջին խումբ 2019-20ը»** Հայաստանի ֆուտբոլի առաջնության Առաջին խմբի **28-րդ** առաջնությունն է։ Առաջնությունը սկսվել է 2018 թվականի օգոստոսի 6-ին։

### Մարզադաշտեր

## Մրցաշարային աղյուսակ

## Տես նաև
* Հայաստանի Բարձրագույն խումբ 2019-20
* Հայաստանի ֆուտբոլի գավաթ 2019-20

## Արտաքին հղումներ
* Էջը soccerway.com կայքում

Կատեգորիա:Հայաստանի ֆուտբոլի առաջնություն
Ֆուտբոլի Բուլղարիայի սուպերգավաթ

**Ֆուտբոլի Բուլղարիայի սուպերգավաթ** (), բուլղարական ֆուտբոլային տիտղոս, որի համար պայքարում են նախորդ մրցաշրջանի չեմպիոնը և Բուլղարիայի գավաթակիրը։ Երբ նույն ակումբը հաղթում է առաջնությունը և գավաթը, ապա սուպերգավաթում հանդիպում է Գավաթի եզրափակիչ դուրս եկած ակումբի հետ։

## Պատմություն
200px|thumb|Բուլղարիայի սուպերգավաթ 1989
200px|thumb|Բուլղարիայի սուպերգավաթ (2007-2011)
200px|thumb|Բուլղարիայի սուպերգավաթ (2011-)
### Առաջին անցկացում (1989)
Բուլղարիայի սուպերգավաթի համար առաջին հանդիպումն անցկացվել է 1989 թվականին։ Այդ խաղի անցկացումն առաջարկել է Սպորտային հաղորդավարների համայնքի և Բուլղարական հեռագրային գործակալության սպորտային բաժնի գլխավոր խմբագիր Կիրիլ Զահարինովը։ Գավաթը ԲՀԳ-ի պատվերով պատրաստվել է Իտալիայում և շնորհվել Սուպերգավաթի առաջին հաղթող «ՑՍԿԱ Սոֆիա» ակումբին, որի թանգարանում մինչ օրս այն պահպանվում է։

## Հաղթողներ

## Ներկայացվածություն
### Ներկայացվածություն ըստ ակումբների

### Ներկայացվածություն ըստ քաղաքների

## Ծանոթագրություններ

## Արտաքին հղումներ
* Ֆուտբոլի Բուլղարիայի սուպերգավաթ, RSSSF.com

Կատեգորիա:Ֆուտբոլի ազգային սուպերգավաթներ
Կատեգորիա:Ֆուտբոլը Բուլղարիայում
Կատեգորիա:1989 հիմնադրումներ Բուլղարիայում
Գլադիատորների գործ

**Գլադիատորների գործ** (), Նիկիտա Խրուշչովի կառավարության շրջանի սեռական սկանդալ՝ խոշորագույնը ԽՍՀՄ պատմության ընթացքում։

Կոնստանտին Կրիվոշեինի մերձմոսկովյան Վալենտինովկայի ամառանոցում ընդհատակյա պոռնկատուն էին կազմակերպել, ուր բարձրաստիճան պաշտոնյաների համար ներգրավում էին համալսարանի փիլիսոփայական, լեզվաբանական ֆակուլտետների և բալետի ու թատերական ուսումնարանների ուսանողուհիներին։ Պոռնկատունը գործել է տարիներ։

Բացահայտվել է, երբ աղջիկներից մեկի մայրը անստորագիր նամակ է ուղարկել Խրուշչովին։

## Գործի անվանում
Գործում ներգրավվածները ստացել են «գլադիատոր» անվանումը հետևյալ՝ հավանաբար հորինված, միջադեպի պատճառով։ Ակադեմիկոս և մշակույթի նախարար Գեորգի Ալեքսանդրովին և նրա գործընկերներին հրավիրել են Մոսկվայի քաղաքային կոմիտեի բյուրոյի նիստի, որին մասնակցել է Նիկիտա Խրուշչովը։ Խրուշչովը երկար գոռգոռացել է մեղավորների վրա և հետո հարցրել Ալեքսանդր Եգոլինին, թե Ալեքսանդրովը երիտասարդ է և հասկանալի է, բայց դու այդ տարիքում ի՞նչ էիր անում։ Եգոլինը պատասխանել է․ թե ինքը միայն շոյել է, ինչը ռուսերեն հնչում է «գլադիլ» ()։ Այստեղից էլ առաջացել է գլադիատորներ անվանումը։

Ըստ մեկ այլ վարկածի՝ անունը կապվում է հին հռոմեական վաքխանալիաների հետ։

## Ներգրավվածներ
* Կոնստանտին Կրիվոշեին - գրող
* Գեորգի Ալեքսանդրով - գիտնական-փիլիսոփա, ԽՍՀՄ ԳԱ անդամ
* Վլադիմիր Կրուչկով - ՍՄԿԿ Կենտրանական կոմիտեի գիտության և մշակույթի բաժնի վարիչի տեղակալ, ԽՍՀՄ ԳԱ թղթակից-անդամ
* Ալեքսանդր Եգոլին - ԽՍՀՄ ԳԱ թղթակից-անդամ
* Միխաիլ Իովչուկ
* Սերգեյ Կաֆտանով — ԽՍՀՄ բարձրագույն կրթության նախարար
* Սերգեյ Պետրով - Համաշխարհային գրականության ինստիտուտի փոխտնօրեն
«Գլադիատորների գործում» ներգրավված բոլոր անձինք ազատվել են գրաված պաշտոններից։

## Քաղաքական աստառ
Ըստ որոշ ուսումնասիրությունների` «հարեմի» պատմությունը և նրա մասին տարածված ասեկոսեները հատուկ, քաղաքական նպատակներով էին հերյուրված՝ Գեորգի Մալենկովին հավատարիմ անձանց կառավարությունից հեռացնելու նպատակով։

## Ծանոթագրություններ

Կատեգորիա:1955 սկանդալներ
Կատեգորիա:Սեռական սկանդալներ
Լևոն Սաքունց

**Լևոն Սաքունց**  (, ), հայազգի ֆրանսիացի քաղաքական գործիչ, Ֆրանսիայի հանրապետական կուսակցության տարածքային ղեկավար, Հայաստան համահայկական հիմնադրամի խորհրդի անդամ, Վիեն քաղաքի փոխքաղաքապետ։

## Կենսագրություն
Լևոն Սաքունցը ծնվել է 1986 թվականի սեպտեմբերի 5-ին Երևանում։ 13 տարեկան հասակում ընտանիքի հետ տեղափոխվել է Ֆրանսիա։ Լևոնի  պապը, որը ծնվել է Ֆրանսիայի Վիեն քաղաքում, 1947 թվականին՝ «Մեծ հայրենադարձության» ժամանակ ընտանիքի հետ  տեղափոխվել է Հայաստան։ Հետագայում ընտանիքիը տեղափոխվել է Ֆրանսիա։

Լևոնը տեղեկատվության և հաղորդակցման տեխնոլոգիաների ոլորտում բարձրագույն կրթությունը ստացել է Ֆրանսիայում։ Քաղաքականության մեջ իր գործունեությունը սկսել է 2007 թվականից՝ Նիկոլա Սարկոզիի ընտրարշավի ժամանակ, եղել է աջակողմյան UMP կուսակցության ակտիվ անդամ, որի կազմում էր նաև ճանաչված քաղաքական գործիչ Պատրիկ Դևեջյանը։ 2012 թվականին Լևոն Սաքունցը  դարձել է նույն կուսակցության խորհրդի անդամ։

Լևոն Սաքունցը Հայաստան համահայկական հիմնադրամի խորհրդի անդամ է,  մասնակցում է հեռուստափառատոնի կազմակերպչական աշխատանքներին։

## Ծանոթագրություններ

Կատեգորիա:1986 ծնունդներ
Կատեգորիա:Հայ քաղաքական գործիչներ
Կատեգորիա:Սեպտեմբերի 5 ծնունդներ
Շամփուր

[thumb|upright|[Միսը հագցնում են շամփուրին]]
thumb|upright| Շամփուրի «բռնակները»
thumb|upright
thumb|upright|Մինոյական զույգ պատվանդաններ (:en:Andiron), մ․թ․ա․ 17 դար
[thumb|upright|Չենջեխ [քաբաբ Իրանում]]
**Շամփուր** (անթրոց, ձող, խորովածի շիշ (խսկց․), սիրերեն՝ šаррūδā), բաց կրակի՝ մանղալի վրա միս, ձուկ կամ բանջարեղեն խորովելու համար նախատեսված առարկա։

## Նկարագրություն
### Ըստ պատրաստման նյութի
#### Մետաղական
Իրենից ներկայացնում է երկար դանակի տեսք ունեցող մետաղաձող, որն ունի մի կողմում սուր ծայր, մյուս կողմում՝ պտուտակաձև կլորավուն բռնակ։ Հաճախ շամփուրն ուղղանկյունաձև է լինում, ինչը թույլ չի տալիս, որպեսզի մթերքները պտտվեն շամփուրի վրա։ Գոյություն ունեն մետաղական շամփուրների տարբեր տեսակներ՝ փայտե բռնակներով։ Շամփուրի երկարությունը լինում է  30-100 սմ։

#### Փայտե
Փայտե շամփուրները փայտե ձողեր են, որոնց մի ծայրը սուր է։ Ճապոնիայում օգտագործում են  բամբուկե շամփուրներ՝ յակիտորի պատրաստելու համար։ Հաճախ կիրառվում են պատրաստի ճաշատեսակը սեղանին մատուցելու համար։ Կրակի վրա օգտագործելու դեպքում նախապես փայտե շամփուրները թրջվում են ջրում։ Սովորաբար լինում են միանգամյա օգտագործման։

#### Հեղինակային (հավաքածու)
**Մետաղական առանցքը ([[սայր]]ը)** պատրաստված է  բարձրորակ չժանգոտող պողպատից, ունի դասական անկյունաձև տեսք։  **Բռնակները** պատրաստված են բրոնզից և ունեն տարբեր պատկերների և մանրանկարների ձև, կարևորն այն է, որ բռնակը չի տաքանում և նրա վրա չեն ազդում տարբեր բնական և ջերմային ազդեցություններ։
Հայտնի վարպետներից մեկը Լեսկով Նիկոլայ Անդրեևիչն է՝ Ամուրի մարզի Բլագովեշենսկ քաղաքից։

### Ըստ ձևի

#### Ուղիղ
Մետաղի կամ այլ նյութի ձողն ուղիղ է՝ ամբողջ երկայնքով մինչև բռնակը։

#### Անկյունային
Շամփուրի ձողն ունենում է թեքվածություն՝ 60-ից մինչև 90 աստիճան։

## Գրականության մեջ

## Ծանոթագրություններ

Կատեգորիա:Խոհանոցային գործիքներ
Կատեգորիա:Սննդագիտություն
Լուսյեն Ագումե

**Լուսյեն Ջեֆերսոն Ագումե** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Ինտեր Միլանի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Սոշո
Ագումեն Սոշոյի ակադեմիայի սան է։ Իր պրոֆեսիոնալ դեբյուտը նշեց 2018 թվականի հոկտեմբերի 19-ին՝ փոխարինման մտնելով Տրուայի դեմ խաղում։ Առաջին հանդիպումը թիմի մեկնարկային կազմում անցկացրեց դեկտեմբերի 22-ին՝ Լորյանի դեմ խաղում։ Սոշոյի առաջին թիմի կազմում Ագումեն անցկացրեց 16 հանդիպում։

### Ինտեր Միլան
2019 թվականի հուլիսի 5-ին Ագումեն 3 տարվա պայմանագիր կնքեց Ինտեր Միլանի հետ։

## Միջազգային կարիերա
Ագումեն իրավասու է ներկայացնել Ֆրանսիան ու Կամերունը միջազգային ասպարեզում, և հանդես է եկել Ֆրանսիայի տարբեր տարիքային երիտասարդական հավաքականներում։ 2019 թվականին նա որպես մինչև 17 տարեկանների հավաքականի ավագ մասնակցեց Եվրոպայի առաջնությանը՝ խաղադաշտ դուրս գալով թիմի բոլոր 5 հանդիպումներում և ընդգրկվելով մրցաշարի խորհրդանշական հավաքականում։ Ֆրանսիան հասավ առաջնության կիսաեզրափակիչ, որտեղ 2-1 հաշվով պարտվեց Իտալիային։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 16-ի դրությամբ*

## Նվաճումներ
### Անհատական

* ՈՒԵՖԱ Եվրոպայի Մ17 առաջնության խորհրդանշական հավաքական. 2019

## Ծանոթագրություններ

## Արտաքին հղումներ
* Ագումեի պաշտոնական Ինստագրամի էջը
* Ագումեն transfermarkt-ում
* Ագումեն soccerbase.com-ում
* Ագումեն WhoScored.com կայքում
* Ագումեն Ինտեր Միլանի պաշտոնական կայքում 
* Ագումեն Լիգա 1-ի պաշտոնական կայքում 
* Ագումեն ՈՒԵՖԱ-ի պաշտոնական կայքում
* Ագումեն Ֆրանսիայի ֆուտբոլի ֆեդերացիայի կայքում 

Կատեգորիա:Ինտեր Միլանի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Կամերունցի ֆուտբոլիստներ
Կատեգորիա:Սոշոյի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆրանսիացի ֆուտբոլիստներ
Ուորդս կղզու կամուրջ

**Ուորդս կղզու կամուրջ** (), կոչվում է նաև  **103-րդ փողոցի հետիոտնային կամուրջ** (), հետիոտնային կամուրջ Հարլեմ գետի վրա, միացնում է Մենհեթենը և Ուորդսը՝ Նյու Յորքում։ Կամուրջը ունի վերելակային կոնստրուկցիա, ընդհանուր առմամբ բաղկացած է 12 կամրջամասից, որոնք կառուցվել են հենասյուներից և հեծաններից։ Կամուրջը նախատեսված է միան հետիոտերի և հեծանվորդների համար։ Մենհեթենի կողմից կամուրջը միանում է 103-րդ փողոցին։ Հետիոտնային էստակադը անցնում է FDR մայրուղով և հասնում մինչև Արևելյան Հարլեմի բնակելի շենքեր։ Ուորդս կղզու կողմից կամուրջը մոտենում է պուրակին և կղզու հարավ-արևմտյան ափերին։ Վերանորոգումից հետո, 2012 թվականի հուլիսի 1-ից կամուրջը վերսկսեց իր աշխատանքը։ Հիմա կամուրջը աշխատում է 24/7 ռեժիմով, մինչև վերանորոգումը հասանելի էր ապրիլից մինչև հոկտեմբեր՝ ցերեկային ժամերին։

## Պատմություն
Առաջին կամուրջը, որ տանում է Ուորդս Այլենդից Մենհեթեն, փայտե բացվող կամուրջ էր։ Նա միացնում էր Մենհեթենի 114-րդ փողոցը Ուորդս Այլենդի հյուսիս-արևմուտքի հետ։ Կամուրջը կառուցվել է 1807 թվականին, քանի որ, կղզու վրա կար բամբակաթղթային կոմբինատ։ Կառուցման համար վճարել են Ֆիլիպ Միլեդոլարը և Բարտոլոմ Ուորդը։ 1821 թվականին կամուրջը փոթորիկի պատճառով ավերվեց։ 1936 թվականին Տրաիմբորո կղզու և Ուորդս Այլենդ քաղաքի միջև կամուրջ կառուցվեց, որը աստիճնաբար միացավ կամուրջների ամբողջ համակարգին։ Պլանավորվում էր նաև Ուորդս կղզում զուգահեռ կառուցել հետիոտնային կամուրջ, անգամ 1937 թվականին Ռոբերտ Մոզեսը այն համարեց անհրաժեշտ, բայց հետիոտնային կամուրջի շինարարությունը հետաձգվեց։ Իրական կամուրջի շինարարությունը սկսվեց միայն 1949 թվականին՝ ինժեներ Օտմար Ամանի նախագծով։ Կամուրջը կառուցված և բաց էր 1951 թվականի մայիսի 18-ին։ 1967 թվականից հնարավոր դարձավ հեծանվորդների երթևեկությունը։

1980-90-ական թվականներին տեղի բնակիչները մտահոգված էին, քանի որ, կամուրջը հատվում էր հոգեբուժական կենտրոնի հետ, որը տեղակայված Ուորդս կղզում։ Ենթադրվում էր, որ հիվանդները կարող էին իրենց շրջանում հանցագործության բարձրացման մեջ դեր ունենալ։ Վերանորոգման համար կամուրջը 2010 թվականի ապրիլից մինչև 2012 թվականի ապրիլը ժամանակավոր փակվել էր։ 
thumb|left|Կամրջի վերելակային կոնստրուկցիան կազմավորված է այնպես, որ հիմնական կամրջամասը կարող է իջնել հետիոտների համար:

## Հանրաճանաչ մշակույթում
* Կամուրջի պատկերը հանդիպում է Սիներգիա խմբի «Games» ալբոմի կազմի վրա։

## Ծանոթագրություններ

## Արտաքին հղումներ
* Wards Island Bridge Over Harlem River

Ուորդս կղզու կամուրջ
Ուորդս կղզու կամուրջ
Կատեգորիա:Նյու Յորքի կամուրջներ
Իվ Գանդոն

**Իվ Գանդոն** (, ), ֆրանսիացի ֆանտաստ գրող։

## Կենսագրություն
Ավարտել է Սորբոնի համալսարանի գրականության ֆակուլտետը։ Բանաստեղծությունների առաջին գիրքը հրատարակվել է 1922 թվականին։ Առաջին մեծ ստեղծագործությունը՝ «Վերջին սպիտակը» () վեպը հրատարակվել է 1945 թվականին։ 1948 թվականին «Ժինևրա» վեպի համար արժանացել է Ֆրանսիական ակադեմիայի մեծ մրցանակին։ 1957-1959 թվականներին եղել է Ֆրանսիացի գրականագետների ընկերության, իսկ 1959-1973 թվականներին ՊԵՆ ակումբի () ֆրանսիական բաժանմունքի նախագահ։ 1969 թվականից եղել է Գրաքննադատների միջազգային ընկերության նախագահ։

## Հետաքրքիր փաստեր
2019 թվականի հուլիսին Իվ Գանդոնին անդրադարձել են ուկրաինական զանգվածային լրատվական միջոցները, քանի որ Կիևի վերաքննիչ դատարանը ընդունել է, որ Տետիևի քաղաքապետին «գանդոն» անվանած քաղաքացին, հնարավոր է, որ նկատի է ունեցել ֆրանսիացի գրող Իվ Գանդոնին։

## Ծանոթագրություններ

## Արտաքին հղումներ
* 

Կատեգորիա:Ֆրանսիացի գրողներ
Կատեգորիա:Ֆրանսիացի գրաքննադատներ
Կատեգորիա:Ֆրանսիացի ֆանտաստ գրողներ
Կատեգորիա:Փարիզի համալսարանի շրջանավարտներ
Կատեգորիա:Պատվո լեգեոնի շքանշանի սպաներ
Գրեմոլատա

**Գրեմոլատա** (), իտալական համեմունք, որի դասական բաղադրիչներն են սխտորը, մաղադանոսը և կիտրոնի կեղևը։ Երբեմն բաղադրության մեջ ավելացնում են նաև անչոուսներ։

Հյուսիսային Իտալիայում ինչպես օսսոբուկոն, այնպես էլ գրեմոլատան մատուցում են ճաշատեսակների հետ։ Բացի այդ, գրեմոլատան կարելի է օգտագործել ձկների, բանջարեղենի և ցանկացած մսային ուտեստների հետ։ Այս համեմունքը անհրաժեշտ տարր է համարվում նաև Լոմբարդիական խոհանոցում։

Գրեմոլատան ներառում է քերած կիտրոնի կեղև, չնայած պատրաստման մեջ կարող են օգտագործվել նաև այլ ցիտրուսների կեղևներ, օրինակ՝ լայմի, նարնջի, գրեյպֆրուտի։ Կան նաև գրեմոլատայի տարբերակներ, որոնք ներառում են տարբեր խոտաբույսեր, ինչպիսիք են՝ համեմը, դաղձը, եղեսպակը։ Գրեմոլատայի մեջ կարելի է ավելացնել մանր կտրատած թարմ կծվիչ կամ գլուխ սոխ, քերած պեկորինո պանիր և մայրու ընկույզ։

Գրեմոլատայի դասական բաղադրատոմսը պարունակում է մեկ կիտրոնի մանրացված կեղև, մեկ փունջ մաղադանոս և սխտորի երկու-երեք պճեղ։ Բոլոր բաղադրիչները պետք է մանր կտրատել, մի փոքր աղ ցանել և խառնել։

Համեմունքը պարունակում է փոքր քանակությամբ կալորիաներ, 100 գրամի դիմաց ընդամենը՝ 11։

## Ծանոթագրություններ

Կատեգորիա:Ազգային խոհանոցներ
Կատեգորիա:Բանջարեղենով ուտեստներ
Կատեգորիա:Եվրոպական խոհանոց
Կատեգորիա:Իտալական խոհանոց
Կատեգորիա:Իտալական սոուսներ
Կատեգորիա:Խոհարարություն
Կատեգորիա:Համեմունքներ
Պապուա (Ինդոնեզիայի գավառ)

աջից|մինի|244x244փքս|Պապուա գավառի վարչական բաժանումը

**Պապուա** (), Ինդոնեզիայի երկու ինքնավար գավառներից մեկը (այլ կերպ` Արևմտյան Պապուա), զբաղեցնում է Նոր Գվինեայի արևմտյան կեսի մեծ մասը։ Առաջացել է 2003 թվականին՝ Իրիան-Ջայի մասնատման արդյունքում։

## Աշխարհագրական դիրք
Արևելքում սահմանակից է Պապուա Նոր Գվինեայի հետ։ Գավառի տարածքով հոսում է Դիգուլ գետը։ Այստեղ է գտնվում նաև Մանդալա լեռը։
alt=|մինի|300x300փքս
## Բնակչություն
Պապուան հարուստ է օգտակար հանածոներով։ Այս հարստության զարգացման հետ կապված՝ վերջին տարիներին շատ այլ ինդոնեզներ երկրի այլ նահանգներից տեղափոխվել են այս նահանգ։ Շատ հաճախ, նոր բանակիչները նայում են տեղական մշակույթին և պապուասներին համարում են ոչ քաղաքակիրթ և հետամնաց։
Պապուասներից շատերը դժգոհ են , որ իրենց հայրենիքը Ինդոնեզիայի գաղութ է։ Պապուայի վատ կազմակերպված խմբավորումները պայքարում են Ինդոնեզիայի  տիրապետությունից դուրս գալու համար։
## Վարչական բաժանում
Գավառը միացնում է 28 տարածաշրջան (kabupaten) և 1 քաղաքային մունիցիպալիտետ (kota):

## Ծանոթագրություններ

## Արտաքին հղումներ
* Папуа в январе 2010- рассказ о путешествии.

Կատեգորիա:Ինդոնեզիայի նահանգներ
Կատեգորիա:Արաֆուրյան ծով
Կատեգորիա:Նոր Գվինեա
Կատեգորիա:Ինդոնեզիայի էթնիկ հակամարտություններ
Լեռների հովիվը

«**Լեռների հովիվը**», Հովհաննես Թումանյանի պատմվածքներից։

## Պատմություն
Պատմվածքի ինքնագիրը չի պահպանվել։ Ստեղծագործության գրվելու ստույգ տարեթիվը հայտնի չէ։

Պատմվածքն առաջին անգամ տպագրվել է Թիֆլիսում՝ 1894 թվականին լույս տեսած «Հորիզոն» հանդեսի առաջին գրքում  (էջ 109-110), այնուհետև՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում (էջ 23-24)։

Տպագրվել է Թիֆլիսում՝ 1894 թվականին լույս տեսած «Հորիզոն» հանդեսի առաջին գրքից։

## Ծանոթագրություններ

## Արտաքին հղումներ
* «Լեռների հովիվը» պատմվածքի աուդիոտարբերակը 

Կատեգորիա:Հովհաննես Թումանյանի պատմվածքներ
Չոնմյո

աջից|300x300փքս|Գլխավոր սրահ՝ Չոնջոն
**Չոնմյո,** Սեուլում կոնֆուկցիական սրբատեղի, նվիրված լինելով Չոսոն արքայատոհմի (1392–1910) նախնիներին, սրբավայրն իր ներկայիս տեսքով գոյություն ունի 16-րդ դարից ի վեր և պարունակում է նախկին թագավորական ընտանիքի անդամների ուսմունքները կրող ցուցանակներ։ Համանման սրբատեղիներ կան նաև Արևելյան Ասիայի տարբեր քաղաքներում, նախ և առաջ Չինաստանում, կան նաև հին Կորեայում, բայց ՅՈՒՆԵՍԿՕ-ի տվյալներով, Չոնմյոն ամենահին թագավորական սրբատեղիներից է որտեղ, միչև օրս տեղի են ունենում երաժշտությունը, երգը և պարը կապող ծիսական արարողություններ՝ շարունակելով 14-րդ դարից ի վեր սկիզբ առած ավանդույթները։ 1995 թվականից Չոնմյոն համարվում է ՅՈՒՆԵՍԿՕ-ի Համաշխարհային ժառանգություն ։

Չոսոնի հիմնադիր **Թեջոն** 1394 թվականին մայրաքաղաքը տեղափոխեց Հանյան (ներկայիս Սեուլ) և հրամայեց կառուցել Չոնմյո սրբավայրը։ Նա նաև տեղափոխեց Թեջոյի նախապապերի հուշատախտակները՝ Քեսոնգից Չոնմյո սրբավայրը։ Հետագայում կառուցվեց շենք՝ հաջորդող թագավորների, նախնիների հուշատախտակները պահելու համար, իսկ գլխավոր սրբավայրում գտնվող նախնիների հուշատախտակներից մի քանիսը տեղափոխվեցին նորակառույց Յոնգնյոնջոն (16 սենյակ): Չոնմյոյում ընդհանուր առմամբ կա 35 սենյակ։ 

Սրբավայրը գտնվում է ցածր լեռներով շրջապատված հովտում և դասավորված է այնպես, որ բնական տարրերը հավասարակշռված լինեն ավանդական ֆեն շույիի համաձայն։ Չոնմյո սրբավայրը բաղկացած է երեք մասից՝ **Հյանգդեչոնգ (향대청)**, **Ջոնգջոն (정전)** և **Յոնգնյոնգջոն (영녕전)**։
մինի|178x178փքս|Չոնմյո Հյանգդեչոնգ
մինի|178x178փքս|Չոնմյո Ջոնգջոն
Հյանգդեչոնգում պահվում էին ծիսական պարագաները: 

Ջոնգջոն` Ջոնգմյո սրբավայրի կենտրոնական շենքն է, որտեղ պահպանվում են  թագավորների և թագուհիների  ցուցանակները և անցկացվում են նախնիների ծեսերը։ Այստեղ են պահպանվել խոշոր թագավորների, այդ թվում՝ Թեջո թագավորի հուշատախտակները։

Յոնգնյոնգջոնը գլխավոր սրբավայրից առանձին սրբավայր է, որտեղ պահվում են այն թագավորների և թագուհիների նախնիների ցուցանակները, որոնք չեն պահվել գլխավոր սրբավայրում։ Սեջոնգ թագավորի գահակալության ժամանակ այն կառուցվել է առանձին՝ Ջոնգջոնում նախնիների հուշատախտակը տեղադրելու տարածքի բացակայության պատճառով։ 

առանց|մինի|239x239փքս|Չոնմյո Յոնգնյոնգջոն

## Տես նաև
*Կորեայի բուդայական տաճարներ
*Կորեայի ազգային գանձեր
* Մունմյո

## Ծանոթագրություններ

## Արտաքին հղումներ
* Культурное наследие
* ЮНЕСКО

Կատեգորիա:Կորեայի մշակույթ
Կատեգորիա:Համաշխարհային ժառանգություն Հարավային Կորեայում
Ռուզվելտ կղզու կամուրջ

**Ռուզվելտ կղզու կամուրջ**, վերելակային կամուրջ, Նյու Յորքում գտնվող և միացնող Ռուզվելտ կղզին Քուինս տարածաշրջանի Աստորիա շրջանի հետ։ Կառուցված է Արևելյան գետի ջրանցքի վրա։ Կամուրջը համարվում է միակ հետիոտնային ճանապարհը դեպի Ռուզվելտ կղզի։
alt=|աջից|279x279փքս
alt=|աջից|224x224փքս
Շինարարությունը սկսվեց 1952 թվականի մարտի 17-ին և արժեցավ 6,5 մլն դոլար։ Կամուրջը բացվեց 1955 թվականի մայիսի 18-ին, որպես Ուելֆեր կղզու կամուրջ։ 1973 թվականին կամուրջի անունը փոխվեց Ռուզվելտ կղզու կամուրջ։ Երբ կամուրջը բացված վիճակում է, կարող են անցնել մինչև 30 մետր բարձրության նավեր։ Նա ունի 12 մետր լայնություն, իսկ նրա ամբողջական երկարությունը՝ հաշվի առնելով նաև մուտքերը, կազմում է 877 մետր։ Հիմնական կամրջամասի երկարությունը կազմում է 127 մետր։ Նախքան կամուրջը կառուցելը, միակ միջոցը, որով տրանսպորտի միջոցները կարող էին հասնել կղզի, դա Քուինսբորո կամրջի ամբարձիչն էր։ 2001 թվականին Նյու Յորքի տրանսպորտի վարչությունը քննարկում էր կամրջի անշարժ դարձնելու հարցը, որպեսզի կրճատվի ծախսը։ Կամուրջը հազվադեպ էր բացվում, քանի որ կղզու կողքով անցնող նավերը հաճախ անցնում էին Արևելյան գետի արևմտյան ջրանցքով։ Կամուրջների մեծ մասի բացումը կատարվում է սեպտեմբերին՝ ՄԱԿ-ի գլխավոր ասամբլեայի ժամանակ, երբ արևմտյան ջրանցքը անվտանգության նկատառումներից ելնելով փակ է լինում։

## Ծանոթագրություն

## Արտաքին հղումներ
* Roosevelt Island Bridge
Թոսմենի ֆուտբոլային գավաթ

**Թոսմենի ֆուտբոլային գավաթ (Երկու Մայրաքաղաքների Չեմպիոնների գավաթ),** ֆուտբոլային պաշտոնական մրցաշար Սովետական Ռուսաստանում և ԽՍՀՄ-ում, 1919-1929 թթ. դադարներով անցկացվող և փաստացի որոշող երկրի լավագույն ակումբը։

## Մրցաշարի պատմություն
Մրցաշարը հիմնադրվել է «Թոսմեն» ֆուտբոլային թիմի կողմից։ 1916 թ. Սանկտ-Պետերբուրգում ստեղծվեց փոստ-հեռագրային պաշտոնյաների սպորտային խմբակ։ Խմբակի օրոք հիմնադրվել է ֆուտբոլային թիմ, որը Փետրվարյան հեղափոխությունից հետո անվանումը փոխել է «Թոսմեն», որը նշանակում է՝ հեռագրային սպորտսմենների հասարակություն։ Շուտով այդ հասարակությունը հիմնադրեց «Թոսմենի» գավաթը, որը պետք է հանձնվեր երկրի լավագույն ակումբին։ 1919 թ. Գավաթի առաջին հաղթողն էր «Կոլոմյագի»-ն Պետրոգրադից, իսկ վերջինը 1929 թ.՝ մոսկովյան «Պիշևիկի»-ն էր։

## Մրցաշարի ձևաչափ
Այս գավաթը խաղարկվում էր Սովետական Ռուսաստանի, հետագայում ԽՍՀՄ-ի տեղական առաջնությունների հաղթողների միջև։ Այն իրար մեջ վիճարկում էին Մոսկվայի և Լենինգրադի գարնանային չեմպիոնները։

## Ակումբների նվաճումներ

## Եզրափակիչներ

## Մրցաշարից հետո
«Թոսմենի» գավաթից հետո Ռուսաստանի լավագույն թիմին սկսեց որոշել ՌԽՖՍՀ-ի ֆուտբոլային առաջնությունը։

## Ծանոթագրություն

Կատեգորիա:Ֆուտբոլային գավաթներ
Կատեգորիա:Ֆուտբոլի մրցություններ
Աթլին (լիճ)

**Աթլին լիճ** (), լիճ Կանադայում, որը գտնվում է Բրիտանական Կոլումբիա և Յուկոն տարածքների սահմանին։

## Աշխարհագրություն
Կանադայի ամենամեծ լճերից մեկն է, որի ջրային մակերեսը 589 կմ² է, ընդհանուր մակերեսը՝ 775 կմ²։ Բրիտանական Կոլումբիայի  առաջին ամենամեծ բնական լիճն է և մեծությամբ երկրորդ լիճը։ Բարձրությունը ծովի մակարդակից՝ 731 մ է, լճի մակարդակի տատանումները մինչև երկու մետր են։ Սառչում է դեկտեմբերից հունիս։ Ջրի ծավալը` 54 կմ³ է, ջրբաժան տարածքը՝ 6004 կմ²։

Լիճը շատ երկար է և նեղ, լճի միայն հյուսիսային ծայրն է գտնվում է Յուկոնում, հիմնական մասը գտնվում է Բրիտանական Կոլումբիայում։ Լճի հարավային մասը Աթլին-Լեյք գավառական այգու մի մասն է։ Լճի արևելյան ափին է գտնվում նույնանուն գյուղը։

## Պատմություն
մինի
1897-1898 թվականների ոսկե տենդի ժամանակ Յուկոն գետը հիմնական տրանսպորտային զարկերակն էր տասնյակ հազարավոր հետախույզների համար, որոնք գնում էին դեպի Դոուսոն։ Նրանցից շատերն ընտրում էին Աթլին և Թագիշ լճերի տարածքով անցնող ուղին։ 1898 թվականին Ֆրից Միլլերը և Քենեթ Մաքլարենը ոսկի գտան Փայն Կրիք () գետի ափին, որը թափվում էր Աթլին լիճ, և լճի ափերին սկսվեց փոքր «ոսկու տենդ», որի բուռն շրջանում Աթլին քաղաքում և նրա շրջակայքում ապրում էր 5000 մարդ։ Այսօր այդտեղ շարունակվում է ոսկու արդյունահանումը, բայց շատ ավելի փոքր չափերով։ Տեղի բնակիչների համար հիմնական կարևորությունը ներկայումս զբոսաշրջությունն է։ Լիճը և նրա մերձակայքը՝ շրջակա լեռների գեղեցկությամբ, հիանալի ձկնորսությունն ու որսը գրավում է զբոսաշրջիկներին։

Տլինգիտյան լեզվով լճի անունը նշանակում է «մեծ ջուր» կամ «փոթորկոտ ջուր»։

## Ծանոթագրություններ

## Արտաքին հղումներ
* Atlin Lake on BC Geographical Names

Կատեգորիա:Կանադայի լճեր
Կատեգորիա:Հյուսիսային Ամերիկայի լճեր
Վերայի զբոսայգի (Թբիլիսի)

**Վերայի զբոսայգի** (), Թբիլիսիի քաղաքային զբոսայգի։ Գտնվում է քաղաքի պատմական շրջանում՝ Մերաբ Կոստավայի և Նիկո Նիկոլաձեի փողոցների և Կուրի գետափի միջև։

## Պատմություն
18-րդ դարի կեսերին այս հողերը պատկանել են Դանիբեգաշվիլի տոհմին։ Որոշ ժամանակ այստեղ գոյություն է ունեցել գերեզմանատուն, որը վերացել է 20-րդ դարի սկզբին, որից հետո այստեղ ստեղծվել է զվարճալի ծրագրով զբոսայգի, որտեղ եղել են մեծ թվաքանակով փոքր սրճարաններ։ Զբոսայգին բնակչների համար դառնում է հայտնի մերձքաղաքային հանգստի գոտի։

Ըստ լեգենդի, այս պուրակում նկարիչ Նիկո Փիրոսմանին հանդիպել է հյուրախաղերի եկած դերասանուհի Մարգարիտային։ Նրանց հարաբերությունները արդյունքում դարձել են հանրահայտ «Միլիոն ալ վարդեր» () երգի սյուժեի հիմքը։

Խորհրդային ժամանակաշրջանում կրել է Սերգեյ Կիրովի անունը։ 1936 թվականին ճարտարապետ Ն. Ցիցիշվիլիի ծրագրով զբոսայգին վերանորոգվել է, կանգնեցվել է Սերգեյ Կիրովի արձանը (քանդկագործ՝ Կ. Մերաբիշվիլի)։

## Տեսարժան վայրեր
300px|մինի|աջից|Լուրջի (Կապույտ) վանք
150px|մինի|ձախից|<center>Էքվթիմե Թակաիշվիլի
* Նոնա Գափրինդաշվիլիի անվան շախմատի պալատ (շախմատ-ալպինիստական 1971, ճարտարապետներ՝ Վ. Ալեկսի-Մեսխիշվիլի, Գ. Գուդուշաուրի)։
* Լուրջի վանք (12-րդ դարի վերջի գլխավոր  տաճարը, վերակառուցվել է)։
* Հովհան Ոսկեբերանի անվան  եկեղեցի։
* Բնակելի տուն Նիկոլաձե փողոցում (1949, ճարտարապետ Ա. Միմինոշվիլի՝ Ստալինյան մրցանակ)։
* Վրացական մշակույթի նշանավոր գործիչ Էքվթիմե Թակաիշվիլիի հուշարձան (1993, քանդակագործ Բ. Աբալիշվիլի, ճարտարապետներ՝ Ա. Գուրիան, Մ. Կրուաշվիլի)։

## Գրականություն
*О. Ткешелашвили*. Тбилиси. Краткий справочник-путеводитель. Тбилиси: «Сабчота Сакартвело», 1967.

## Ծանոթագրություններ

## Արտաքին հղումներ
* Видеопрогулка по парку

Կատեգորիա:Զբոսայգիներ այբբենական կարգով
Կատեգորիա:Վրաստանի զբոսայգիներ
Անձրևացնող մեքենաներ

**Անձրևացնող մեքենաներ**, անձրևացման եղանակով մշակաբույսերի ոռոգման մեքենաներ ու կայանքներ։

## Տեսակներ
Ոռոգման տեխնիկայի հիմնական տեսակները առանձնացվում են ըստ ոռոգման տեխնոլոգիական շարժընթացը բնորոշող կառուցվածքային հայտանիշների (բազմահենարան լայնակալ, երկբարձակավոր, հեռաշիթ անձրևացնող մեքենաների կայանքներ և անշարժ համակարգեր) և կաթիլների թռիչքի հոռավորության ( կարճաշիթ կցափողեր, միջնաշիթ և հեռաշիթ ապարատներ)։ Անձրևացնող կցափողերն ու ապարատները անձրևաշիթեր ստեղծող և դրանք կաթիլների տրոհող մարմիններն են։

## Կիրառման եղանակ
Ջրելու ընթացքում պտտվող ապարատի բունը ապահովում է շիթի անկյունային տեղաշարժն ու մակերևույթի շրջանաձև ջրումը։ Բազմահենարան լայնակալ «Ֆրեգատ» անձրևացնող մեքենաների կայանքները ճնշումային խողովակաշարեր են, հանդերձված են հենարանների վրա տեղադրված ու միջնաշիթ անձրևացնող ապարատով, որոնք  շրջանով շարժվում են անշարժ ջրածորանի՝ հիդրանտի նկատմամբ, որտեղից ջուր է լցվում մեքենաների մեջ։ Հեռաշիթ անձրևացնող մեքենաները, որոնք ստորաբաժանված են ճակատահայաց և դիրքային ոռոգման, կախվում են տրակտորից։

## Նկարագրություն
Ի տարբերություն անձրևացնող մեքենաների` անձրևացնող կայանքները չեն կարող ինքնուրույն տեղաշարժվել, քանի որ միջնաշիթ կամ հեռաշիթ ապարատներով հանդերձված և արագ քանդվող տեղափոխովի կամ հավաքված դիրքով տեղաշարժովի խողովակաշարեր են։

Անձրևացման անշարժ համակարգերը մակերևույթ դուրս եկող ջրածորաններով ճնշումային խողովակաշարեր են՝ հերկելի շերտի տակ թաղված, որոնց միացվում են հեռաշիթ կամ միաշիթ ապարատներ։

## Ծանոթագրություններ

Կատեգորիա:Ագրոնոմիա
Կատեգորիա:Գյուղատնտեսություն
Կատեգորիա:Գյուղատնտեսական սարքավորումներ
Պրուդենշալ պլազա 2

**Պրուդենշալ պլազա 2**, երկնաքեր Իլինոյս նահանգի Չիկագո քաղաքում՝ կառուցված 1990 թվականին։

## Փաստեր
* 303 մետր բարձրության սայրից նա համարվում է բարձրությամբ Չիկագոյում 6-րդը, իսկ ԱՄՆ-ում 13-րդը։
* Շինությունը ստացել է 8 մրցանակ, սկսած*The Best Structure Award*, որին արժանացել է 1995 թվականին։
* Կից երկնաքերն է Պրուդենշալ պլազա 1-ը, սայրի բարձրությունը ավելի փոքր է քան *Պրուդենշալ պլազա 2* ի սայրինը։
* Շինությունը հայտնվում է Watch Dogs տեսախաղում։
* Շինությունում տեղակայված են Կանադայի և Չինաստանի դիվանագիտական ներկայացուցչությունները։

## Պատկերասրահ

Պատկեր:Two Prudential Plaza.jpg|Պրուդենշալ պլազա 2
Պատկեր:Chicago 2007-14.jpg|Պրուդենշալ պլազա 2
Պատկեր:2006-04-26 1220x2160 chicago prudentials.jpg|Պրուդենշալ շինությունը
Պատկեր:The Prudentials In Chicago 29Nov07.JPG|Պրուդենշալ պլազա 2-ը գիշերը


## Տես նաև
* Չիկագոյի բարձրահարկ շենքերի ցանկ
* ԱՄՆ-ի ամենաբարձր շենքերի ցանկ
* Աշխարհի ամենաբարձր շենքերի և կառույցների ցանկ
* Աշխարհի ամենաբարձր շենքերի ցանկ

## Ծանոթագրություններ

## Արտաքին հղումներ
* Պաշտոնական կայք
* Պրուդենշալ պլազա 2 Emporis.com կայքում

Կատեգորիա:1990 թվականին կառուցված երկնաքերեր
Կատեգորիա:ԱՄՆ-ի գրասենյակային շենքեր
Կատեգորիա:Չիկագոյի երկնաքերեր